**Ministru kabineta noteikumu projekta “Grozījumi Ministru kabineta 2014. gada 12. augusta noteikumos Nr. 471 “Parakstu vākšanas sistēmu drošības un tehniskās prasības”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma (pieņemts 06.06.2002.) 100. pants nosaka, ka (1) Valsts pārvaldes pakalpojumu portāls ir tīmekļa vietne, kas vienuviet nodrošina valsts pārvaldes pakalpojumu un ar tiem saistītās informācijas pieejamību privātpersonām un valsts pārvaldei, piekļuvi e-pakalpojumiem un elektronisko saziņu starp privātpersonām un valsts pārvaldi, un (2) Valsts pārvaldes pakalpojumu portāla tīmekļa vietnes adrese ir <https://www.latvija.lv>.Likuma “Par tautas nobalsošanu, likumu ierosināšanu un Eiropas pilsoņu iniciatīvu” (pieņemts 31.03.1994.) 22. panta (4) daļa nosaka, ja tiek nodrošināta parakstītāju identifikācija un fizisko personu datu aizsardzība, parakstus var vākt arī elektroniski, izmantojot Vienoto valsts un pašvaldību pakalpojumu portālu (www.latvija.lv) vai citu tiešsaistes sistēmu, kuru iniciatīvas grupa izvēlas šim nolūkam. Ministru kabineta noteikumu projekts “Grozījumi Ministru kabineta 2014. gada 12. augusta noteikumos Nr. 471 “Parakstu vākšanas sistēmu drošības un tehniskās prasības”” (turpmāk – Noteikumu projekts) precizēs atsauci uz valsts pārvaldes pakalpojumu portālu un parakstu vākšanu elektroniski, izmantojot valsts pārvaldes pakalpojumu portālu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka Ministru kabineta 2014. gada 12. augusta noteikumos Nr. 471 „Parakstu vākšanas sistēmu drošības un tehniskās prasības” (turpmāk – Noteikumi) 1.1. apakšpunktā ir iekļauta atsauce uz iepriekšējo valsts pārvaldes pakalpojumu portāla [www.latvija.lv](http://www.latvija.lv) nosaukumu, nepieciešams precizēt Noteikumu 1.1. apakšpunktu, norādot precīzu atsauci uz valsts pārvaldes pakalpojumu portālu [www.latvija.lv](http://www.latvija.lv).Noteikumi paredz iespēju portāla parakstu vākšanas tiešsaistes sistēmā vēlētājam izvēlēties parakstīties arī ar drošu elektronisko parakstu. Ņemot vērā to, ka Valsts reģionālās attīstības aģentūras (turpmāk – VRAA) uzturētā komponente “e-parakstītājs” tiek slēgta ar 2022. gada 16. februāri un likums “Par tautas nobalsošanu, likumu ierosināšanu un Eiropas pilsoņu iniciatīvu” nenosaka pienākumu, vācot parakstus, izmantot drošo elektronisko parakstu, nepieciešams veikt grozījumus tiesiskajā regulējumā, izkļaujot normas par droša elektroniskā paraksta izmantošanu. Parakstu vākšana valsts pārvaldes pakalpojumu portālā [www.latvija.lv](http://www.latvija.lv) tiks organizēta un vēlētāju balsis pieņemtas, nemainot līdzšinējo procesu, tas ir, identificējot personu, izmantojot portālā [www.latvija.lv](http://www.latvija.lv) pieejamos identifikācijas līdzekļus (internetbankas identifikācijas līdzekļus, vai eParaksta un eID viedkartēs iekļautos identifikācijas līdzekļus). |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM), VRAA, Centrālā vēlēšanu komisija. |
| 4. | Cita informācija | Nav |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts neietekmēs iniciatīvu grupas, kuras organizēs balsu vākšanu elektroniski, kā arī neietekmēs sabiedrības mērķgrupas. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās vēlētāju lokam, kas parakstu vākšanai izmantos portāla [www.latvija.lv](http://www.latvija.lv) parakstu vākšanas tiešsaistes sistēmu. Ar šo tiesisko regulējumu tiek nodrošināts, ka elektroniska parakstīšanās ir pieejama kā līdz šim pēc iespējas plašākam vēlētāju lokam, izmantojot portāla [www.latvija.lv](http://www.latvija.lv) parakstu vākšanas tiešsaistes sistēmā pieejamos identifikācijas līdzekļus (internetbankas, eParaksta vai eID viedkartēs iekļautos identifikācijas līdzekļus). |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Projekts šo jomu neskar |
| 3. | Cita informācija | Nav |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem ir nodrošināta iespēja iepazīties, izteikt viedokli un tikt uzklausītiem saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu un 7.4.1apakšpunktu, nodrošinot iespēju laika periodā no š. g. 23. augusta līdz 3. septembrim rakstiski sniegt viedokli. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt par to viedokli, Noteikumu projekts un tā anotācija 2021. gada 23. augustā tiks ievietoti VARAM tīmekļvietnē, sadaļā “Normatīvo aktu projekti” <https://www.varam.gov.lv/lv/normativo-aktu-projekti-publiskas-parvaldes-joma> un Ministru kabineta tīmekļvietnē, sadaļā “Sabiedrības līdzdalība” <https://www.mk.gov.lv/lv/ministru-kabineta-diskusiju-dokumenti>,aicinot sabiedrības pārstāvjiem rakstveidā sniegt viedokli par noteikumu projektu līdz š. g. 3. septembrim. |
| 3. | Sabiedrības līdzdalības rezultāti | Sabiedrības pārstāvju priekšlikumi vai iebildumi nav saņemti. |
| 4. | Cita informācija | Nav |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VRAA, Centrālā vēlēšanu komisija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē esošās pārvaldes funkcijas un institucionālo struktūru, jo īstenošana tiks veikta esošo institūciju un cilvēkresursu ietvaros. Papildu cilvēkresursi un finanšu līdzekļi nav nepieciešami, jaunas institūcijas netiek veidotas, kā arī netiek likvidētas esošās. |
| 3. | Cita informācija | Nav |

Iesniedzējs:

Vides aizsardzības un reģionālās attīstības ministrs A. T. Plešs

Lagzdiņš, 67142673

janis.lagzdins@vraa.gov.lv

Anspoka, 67026938

maija.anspoka@varam.gov.lv